Diari Oficial de la Generalitat Valenciana


Sumari del DOGV 3137, del 05-12-1997 (1997/3463)

Bases i convocatòria de proves selectives per a proveir cinc places de guàrdia de la Policia Local.
---------------------------------------------------------------------------------------------------

### Dades del document

Número de DOGV
:   3137

Data del DOGV
:   05-12-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/3463


Data del document
:   20-10-1997

Organisme emissor
:   Ajuntament de Torrevieja

Tipus de document
:   Anunci

Descriptors 

:   * Torrevieja
    * administració local
    * policia
    * concurs administratiu

Bases i convocatòria de proves selectives per a proveir cinc places de guàrdia de la Policia Local. [97/3463]
  
El senyor Pedro Ángel Hernández Mateo, alcalde president de l'Ajuntament de Torrevieja, fa saber:
  
Que el Ple de l'Ajuntament, en la sessió del dia 28 de agosto de 1997, va acordar anul·lar les bases i la convocatòria de proves per a proveir 10 places de guàrdia de la Policia Local, publicades en el Diari Oficial de la Generalitat Valenciana de data 28 de maig de 1997 i aprovar la convocatòria de proves selectives per a proveir cinc places de guàrdia de la Policia Local, vacants en la plantilla de personal d'aquest Ajuntament i incloses en l'oferta pública d'ocupació per a 1997.
  
Així mateix, va acordar aprovar les bases de la convocatòria que es transcriuen íntegres a continuació:
  
Bases i convocatòria de proves selectives per a proveir cinc places de guàrdia de la Policia Local, vacants en la plantilla de personal d'aquest Ajuntament.
  
Primera. Objecte de la convocatòria
  
1. L'objecte d'aquesta convocatòria de proves selectives és la provisió de cinc places de guàrdia de la Policia Local, vacants en la plantilla de personal d'aquest Ajuntament i incloses en l'oferta pública d'ocupació corresponent a l'any 1997.
  
2. Les places de guàrdia estan classificades en l'escala d'administració especial, subescala de serveis especials, classe de policia local i categoria de guàrdia (grup D, d'acord amb la titulació exigida per a l'ingrés).
  
Estan dotades amb les retribucions bàsiques establides per al grup D, i les complementàries que corresponguen, d'acord amb la legislació vigent i els acords municipals.
  
3. La provisió de quatre de les places incloses en aquesta convocatòria s'efectuarà mitjançant oposició lliure, d'acord amb el que disposa el Reial Decret Legislatiu 781/1986, de 18 d'abril.
  
4. La provisió de la plaça restant es reserva al torn de mobilitat de funcionaris de carrera de cossos de la Policia Local, escala bàsica, categoria policia de la Comunitat Valenciana, d'acord amb el que estableix el Decret 152/1991, de 29 d'agost, del Consell de la Generalitat Valenciana i l'ordre del conseller d'Administració Pública, que desplega el decret anteriorment esmentat.
  
Segona. Condicions dels aspirants
  
1. Per a prendre part en aquesta oposició, els aspirants hauran de complir les següents condicions:
  
a) Ser espanyol.
  
b) Tindre complits 18 anys i no excedir de 30. Als sols efectes de l'edat màxima es compensarà el límit amb els serveis prestats anteriorment a l'administració local, escala d'administració especial, subescala de serveis especials, classe de policia local.
  
c) Estar en possessió del títol de Graduat Escolar, Formació Professional de Primer Grau o equivalent, o complides les condicions per a obtindre'l en la data en què acabe el termini de presentació d'instàncies.
  
d) No patir cap malaltia ni defecte físic que impedisquen l'exercici de les corresponents funcions.
  
e) No haver sigut separat mitjançant expedient disciplinari del servei a l'estat o a l'administració autònoma o local, ni trobar-se inhabilitat per a l'exercici de les funcions públiques.
  
f) Posseir els permisos de conducció de vehicles de les classes A-2 i B-2.
  
g) Tindre una talla mínima de 1,65 metres per al homes i 1,60 metres per a les dones.
  
2. Els aspirants hauran de complir totes les condicions indicades el dia en què acabe el termini de presentació d'instàncies, excepte la indicada en l'apartat e) que haurà de referir-se a la data d'acabament de les proves selectives amb la publicació de la llista d'aprovats.
  
Tercera. Instàncies
  
1. Les instàncies per a sol·licitar prendre part en les proves selectives convocades es dirigiran a l'alcalde president de l'Ajuntament, acompanyades del justificant d'haver ingressat a la dipositaria municipal la quantitat de 1.000 pessetes en concepte de drets d'examen.
  
2. Es presentaran en el termini de 20 dies naturals, comptats a partir de l'endemà de la publicació de l'anunci d'aquesta convocatòria en el Boletín Oficial del Estado, en el Registre General d'aquest Ajuntament, o en la forma que determina l'article 38 de la Llei 30/1992, de 26 de novembre.
  
3. Es sol·licitants hauran de manifestar en les instàncies que compleixen totes i cadascuna de les condicions exigides en la base segona, referides a la data en què acabe el termini de presentació d'aquestes, i que es comprometen a prestar el jurament o la promesa que preveu el Reial Decret 707/1979; també hauran d'indicar-hi si concorren pel torn d'oposició lliure o de concurs de mèrits per a mobilitat.
  
4. Els sol·licitants que opten pel torn de mobilitat hauran d'adjuntar a la instància l'original o la fotocòpia compulsada dels documents que hagen de ser valorats segons el que disposa l'annex II.
  
Quarta. Admissió d'aspirants
  
1. Acabat el termini de presentació d'instàncies, la Presidència de la corporació aprovarà la llista provisional d'aspirants admesos i exclosos, que es farà pública en el Butlletí Oficial de la Província i serà exposada al tauler d'edictes de la corporació; es concedirà un termini de 15 dies per a reclamacions, segons el que disposa l'article 71 de la Llei 30/1992. Aquestes reclamacions, si n'hi ha, seran acceptades o rebutjades en la resolució per la qual s'aprove la llista definitiva, que es farà pública així mateix, en la forma indicada.
  
2. L'esmentat abans s'entén sense perjudici del que disposa l'article 71 del text legla esmentat.
  
Cinquena. Tribunal qualificador
  
1. El tribunal qualificador estarà constituït de la següent forma:
  
President: l'alcalde president, o membre de la corporació en qui delegue.
  
Vocals:
  
- Un representant del professorat oficial, designat per l'Institut Valencià de Seguretat Pública
  
- Un representant de l'administració de la Generalitat Valenciana.
  
- El cap del cos de la Policia Local d'aquest Ajuntament.
  
- Dos representants dels treballadors, designats per la Junta de Personal d'aquesta corporació.
  
Secretari: el de la corporació o funcionari en qui delegue, amb veu i vot.
  
2. La designació dels membres del tribunal, titulars i suplents, com també la dels assessors especialistes de les proves, es farà pública en el Butlletí Oficial de la Província i al tauler d'edictes de la corporació.
  
3. El tribunal no podrà constituir-se ni actuar sense l'assistència de més de la meitat dels membres, titulars o suplents.
  
4. Els membres del tribunal i els assessors especialistes hauran d'abstenir-se de formar part d'aquest quan concórreguen les circumstàncies establides en l'article 28 de la Llei 30/1992 i en l'article 13.2 del Reial Decret 364/1995, de 10 de març.
  
5. Els aspirants podran recusar els membres del tribunal en els termes establits en l'article 29 del mateix text legal.
  
6. El tribunal no podrà aprovar ni declarar que ha superat les proves selectives un nombre d'opositors superior al de les places convocades.
  
7. El tribunal podrà disposar la incorporació als seus treballs d'assessors especialistes per a la realització de les proves; aquests hauran de ser nomenats conjuntament amb els membres del tribunal, en els termes establits en el Reial Decret 364/1995.
  
8. El tribunal es classifica en la categoria quarta als efectes establits en la resolució d'11 de febrer de 1991 i percepció de les assistències que corresponguen als seus membres.
  
9. Les tres cinquenes parts dels membres del tribunal hauran de tindre coneixement escrit o oral del valencià, segons el que disposa l'article únic de l'Ordre de 17 de juliol de 1989, de la Conselleria d'Administració Pública de la Generalitat Valenciana.
  
10. El tribunal podrà disposar la incorporació a aquesta convocatòria d'assessors especialistes que asseguren la possibilitat de realitzar totes les proves en valencià, segons el que disposa l'article únic de l'ordre abans esmentada.
  
11. Prèviament a la realització de l'oposició lliure, aquest Ajuntament haurà de convocar i resoldre el concurs de mèrits per al torn de mobilitat.
  
12. El tribunal que jutge, si s'escau, les proves de l'oposició lliure, serà el mateix que haja intervingut en el concurs de mèrits del torn de mobilitat.
  
Sisena. Desenvolupament i publicitat de les proves
  
1. Les bases, una vegada aprovades pel Ple de l'Ajuntament, es publicaran íntegrament en el Butlletí Oficial de la Província i en el Diari Oficial de la Generalitat Valenciana; l'anunci en extracte de la convocatòria es publicarà també en el Boletín Oficial del Estado..
  
2. Tots els anuncis de tràmits posteriors es publicaran en el Butlletí Oficial de la Província, com es concreta en els diferents epígrafs d'aquestes bases i excepte el que disposa l'apartat 5. següent.
  
L'anunci de la convocatòria, les bases i tota la resta d'anuncis relatius al desenvolupament d'aquestes proves es publicarà també al tauler d'anuncis de l'Ajuntament, com a informació complementària de l'anterior, encara que els terminis es computaran a partir de la respectiva inserció en els butlletins oficials.
  
3. Els exercicis de les proves no podran començar fins transcorreguts dos mesos des de la data de la publicació de l'anunci de la convocatòria en el Boletín Oficial del Estado.
  
4. Tenint en compte el punt anterior, el començament de l'exercici de les proves prèvies s'anunciarà sols en el Butlletí Oficial de la Província almenys amb 15 dies d'antelació i s'hi indicarà el dia, l'hora i el lloc en què haurà de realitzar-se.
  
5. El començament de la resta dels exercicis s'anunciarà sols al tauler d'anuncis de l'Ajuntament i al local on s'haja realitzat la prova precedent; haurà de transcórrer entre la realització de les proves prèvies i el primer exercici un termini mínim de 48 hores i fer-se públic l'anunci de començament amb una antelació mínima de 24 hores.
  
6. Els opositors seran convocats per a cada exercici en crida única, excepte els casos de força major, degudament justificats i considerats lliurement pel tribunal.
  
7. L'ordre d'actuació dels opositors, en aquells exercicis que no permeten l'actuació simultània de tots ells, s'iniciarà alfabèticament per aquell el primer cognom del qual comence per la lletra que resulte determinada en el sorteig realitzat a aquestes efectes.
  
Setena. Sistema de selecció
  
La fase d'oposició constarà de les següents proves:
  
1. Proves prèvies.
  
De caràcter obligatori i eliminatori, per a tots els aspirants.
  
I. Valoració psicotècnica. Es realitzarà d'acord amb els criteris continguts en l'annex III de l'Ordre de 5 de desembre de 1994 de la Conselleria d'Administració Pública, relatiu als barems per al reconeixement psicotècnic que cal realitzar en els processos selectius per a la provisió de llocs de treball per a l'escala bàsica de policia local, torn lliure per a quatre places convocades i mobilitat per a la plaça restant.
  
La qualificació dels exercicis psicotècnics serà d'apte o no apte; l'aspirant haurà de superar almenys, en el cas dels factors d'aptitud, quatre dels sis factors que es valoren i superar en tots els casos el factor de l'agilitat mental.
  
Els opositors tindran per a la realització d'aquesta prova prèvia, un temps màxim de dues hores.
  
II. Reconeixement mèdic. Consistirà en la realització d'un reconeixement mèdic, d'acord amb les determinacions contingudes en l'annex II de l'Ordre de 5 de desembre de 1994, de la Conselleria d'Administració Pública que estableix els criteris mínims per a la selecció dels policies locals de la Comunitat Valenciana en les proves físiques, psicotècniques i el reconeixement mèdic.
  
L'alcalde president designarà el facultatiu o els facultatius que realitzen el reconeixement mèdic. Després de l'examen escaient, aquests hauran d'expedir a càrrec de l'interessat el corresponent certificat mèdic en què haurà de constar l'aptitud o la falta d'aquesta per a l'exercici de la plaça.
  
La qualificació d'aquestes proves prèvies serà d'apte o no apte i caldrà superar les dues fases d'aquestes proves per a ser qualificat com a apte.
  
2. Primer exercici.
  
2.1. Consistent en la realització de proves físiques, les característiques de les quals s'indiquen a continuació. Les marques que s'expressen corresponen als mínims de cada prova; els aspirants hauran de superar un mínim de quatre proves per a ser declarat com a apte i participar obligatòriament en cadascuna d'aquestes.
  
 Homes Dones
  
- Escalada de corda amb presa de peus 4 metres 3 metres
  
- Salt de longitud amb carrera 4 metres 3,80 metres
  
- Salt d'altura 1,10 metres 1 metre
  
- Carrera de velocitat en 60 metres 10 segons 12 segons
  
- Carrera de resistència en 1000 metres 4 minuts 4 minuts
  
 i 10 segons.
  
La corporació declina qualsevol responsabilitat que es derive dels accidents que es puguen produir com a conseqüència d'aquest exercici.
  
Els aspirant hauran d'anar provistos de vestimenta i calçat esportius.
  
3. Segon exercici. De caràcter obligatori i eliminatori.
  
Consistirà en el desenvolupament per escrit, durant un temps de tres hores, quatre temes elegits per sorteig, un de cadascun dels grups primer a quart, ambdós inclusivament, que componen el temari. Aquests temes seran llegits en sessió pública davant el tribunal, que podrà formular les preguntes o els aclariments que sobre aquests jutge oportuns. Es valorarà la claredat d'idees, la facilitat d'expressió verbal i el coneixement sobre els temes exposats.
  
La qualificació d'aquest exercici serà de 0 a 10 apunts i caldrà obtindre un mínim de 5 punts per a superar-lo.
  
4. Tercer exercici. De caràcter obligatori i eliminatori.
  
Consistirà en el desenvolupament per escrit, durant un temps de 90 minuts, d'un tema dels que componen el grup cinqué; es valoraran els coneixements exposats, la claredat en l'exposició, la presentació, la redacció i l'ortografia.
  
La qualificació d'aquest exercici serà de 0 a 10 punts i caldrà obtindre un mínim de 5 punts per a superar-lo.
  
Vuitena. Qualificació
  
1. La qualificació de cada exercici es publicarà al local on tinguen les proves i al tauler d'anuncis de l'Ajuntament; al mateix s'hi anunciarà el lloc, el dia i l'hora de realització de l'exercici següent.
  
2. El tribunal qualificarà les proves prèvies i el primer exercici d'aquesta oposició com a apte o no apte, tenint en compte el resultat de les proves realitzades.
  
En aquests exercicis el tribunal podrà requerir l'ampliació o aclariment d'informes dels especialistes que hagen assessorat el tribunal en el desenvolupament d'aquestes proves, a l'empara del que preveu l'apartat 7. de la base cinquena.
  
3. El segon i el tercer exercicis d'aquesta oposició es qualificaran de 0 a 10 punts i quedaran eliminats els opositors que no aconseguisquen un mínim de 5 punts en cadascun d'aquests.
  
Els membres del tribunal podran atorgar de 0 a 10 punts.
  
4. La qualificació s'adoptarà sumant les puntuacions atorgades pels distints membres assistents del tribunal i dividint el total pel nombre d'aquests; el quocient serà la qualificació definitiva.
  
L'ordre de la qualificació definitiva se determinarà sumant els punts obtinguts en el conjunt dels exercicis.
  
Novena. Provisió d'una plaça pel torn de mobilitat
  
1. Els mèrits al·legats i justificats documentalment en formular-se la sol·licitud per a prendre part en el concurs de mobilitat, es valoraran d'acord amb el barem establit en l'annex II.
  
Els requisits per a participar en el concurs de mobilitat que hauran de complir-se, referits al dia en què acabe el termini d'admissió de sol·licituds, són:
  
a) Ser funcionari de carrera, integrat en la subescala de serveis especials, policia local, de qualsevol dels municipis de la Comunitat Valenciana, en la categoria de guàrdia de la Policia Local.
  
b) Haver romàs almenys dos anys en el lloc de treball des del qual es concursa.
  
c) Que no falten menys de 10 anys per a complir l'edat de jubilació forçosa.
  
d) No patir cap malaltia ni defecte físic que impedisquen el normal exercici de les funcions pròpies de l'escala i categoria.
  
e) No trobar-se suspés en ferm ni inhabilitat per a l'exercici de les funcions públiques.
  
f) Estar en possessió dels permisos de conducció de vehicles de les classes A-2 i B-2.
  
2. Els mèrits al·legats i qualsevol altres dades hauran de referir-se a la data d'acabament del termini de presentació d'instàncies.
  
3. Una vegada transcorregut el termini de presentació d'instàncies, aquestes seran vinculants per al peticionari i les destinacions adjudicades irrenunciables, tret que abans d'acabar el termini de presa de possessió s'haja obtingut una altra destinació per convocatòria pública, cas en què caldrà comunicar aquesta circumstància a aquest Ajuntament.
  
4. En qualsevol moment del procés d'adjudicació podran sol·licitar-se formalment als interessats els aclariments o, si escau, la documentació addicional que s'estime necessària per a la comprovació dels mèrits, requisits o dades al·legades com també aquelles altres que calguen per a una correcta valoració.
  
5. L'ordre de prioritat per a l'adjudicació de les places convocades quedarà determinat per la major puntuació total obtinguda en vista dels mèrits al·legats. En cas d'empat es tindrà en compte, per a dirimir-lo, la major puntuació dels cursos realitzats. Si persisteix l'empat, es considerarà la data de naixement i s'adjudicarà la plaça al sol·licitant de major edat.
  
6. El termini de presa de possessió de la nova destinació obtinguda serà d'un mes, que començarà a partir de l'endemà del nomenament; caldrà fer el cessament dins dels tres dies hàbils següents a la data del dit nomenament.
  
El còmput del termini per al cessament s'iniciarà quan acaben els permisos o llicències que, si escau, hagen sigut concedits als interessats. Qualsevol policia local que haja cursat una sol·licitud per al concurs de mobilitat estarà obligat a traslladar per escrit els dits permisos o llicències a aquest Ajuntament que, en aquest cas, podrà acordar la suspensió del gaudi d'aquests. L'Ajuntament a què pertanya el policia local podrà prorrogar-hi el seu cessament per necessitats del servei per un període de temps no superior a 20 dies hàbils i haurà de comunicar la dita pròrroga a aquest Ajuntament.
  
7. La convocatòria, les bases i tots els actes administratius que se'n deriven podran ser impugnats pels interessats en els casos establits en la Llei 30/1992.
  
8. Si la plaça reservada al torn de mobilitat no resultara coberta per qualsevol motiu passarà a incrementar les dels torn d'oposició lliure.
  
Deu. Relació d'aprovats, presentació de documents i nomenament de funcionaris en pràctiques
  
1. Acabada la qualificació dels aspirants, el tribunal elevarà a la corporació la proposta de nomenament dels aspirants que hagen superat les proves selectives i, després de la presentació de la documentació exigida en l'apartat següent, hagen d'incorporar-se a l'Institut Valencià de Seguretat Pública per a seguir el curs de contingut teòric i pràctic.
  
2. Els opositors aprovats hauran de presentar a la Secretaria General de la corporació, en el termini de 20 dies naturals, a partir de la publicació de la llista d'aprovats, els documents acreditatius de les condicions que per a prendre part en l'oposició s'exigeixen en la base segona, i són:
  
a) Certificat de naixement, que es podrà suplir amb la fotocòpia del document nacional d'identitat (aquest últim haurà de presentar-se acompanyat de l'original per a compulsar-lo).
  
b) Còpia autenticada o fotocòpia (que haurà de presentar-se acompanyada de l'original per a compulsar-lo) del títol que es posseïsca, d'entre els exigits en l'apartat 1.c) de la base segona, o justificant d'haver pagat els drets per a l'expedició d'aquest. Si aquests documents estan expedits després de la data en què acabà el termini de presentació d'instàncies, s'haurà de justificar el moment en què van concloure els estudis.
  
c) Certificat acreditatiu de no patir cap malaltia ni defecte físic que impossibiliten el normal exercici de la funció. Aquest certificat haurà de ser expedit per l'organisme públic corresponent d'àmbit provincial.
  
d) Declaració de no haver sigut separat, per expedient disciplinari, del servei a l'estat o a l'administració autònoma o local, ni trobar-se inhabilitat per a l'exercici de funcions públiques, acompanyada del certificat del Registre General de Penats i Rebels, i declaració de conducta, segons la Llei 68/1980, d'1 de desembre; tot això amb referència a la data d'acabament dels exàmens.
  
e) Declaració jurada de no trobar-se sotmés a cap causa d'incapacitat específica prevista en la legislació vigent i que faça nul el nomenament, d'acord amb el que estableix el Reial Decret Legislatiu 781/1986, de 18 d'abril.
  
f) Còpia autenticada o fotocòpia, acompanyada de l'original per a compulsar-los, dels carnets de conduir de les classes A-2 i B-2.
  
El qui tinga la condició de funcionari públic estarà exempt de justificar documentalment les condicions i els requisits ja demostrats per a obtindre l'anterior nomenament; haurà de presentar el certificat del ministeri, comunitat autònoma, corporació local o organisme públic del qual depenga, i acreditar la seua condició i totes les circumstàncies que consten en l'expedient personal.
  
El qui, en el termini indicat i excepte causes de força major, no presente la documentació, no podrà ser contractat i quedaran anul·lades totes les actuacions d'aquest, sense perjudici de les responsabilitats en què haja pogut incórrer per falsedat en la instància.
  
Onze. Curs teòric i pràctic
  
1. L'opositor que haja superat les proves selectives, haurà d'incorporar-se a l'IVASP per a seguir el curs de contingut teòric i pràctic, integrat per dues fases: una de formació i selecció a l'IVASP, amb una duració de quatre mesos, i una altra, una vegada superada l'anterior, de pràctiques, si és possible al mateix Ajuntament convocant, amb una duració de dos mesos.
  
2. La qualificació del període de pràctiques correspondrà a l'IVASP; la valoració del dit període es farà segons criteris objectius que facen referència a l'assimilació dels coneixements impartits, responsabilitat, dedicació i tots els aspectes de l'actuació de l'aspirant que siguen necessaris per a valorar la seua capacitat per a una adequada prestació de les funcions atribuïdes al lloc de treball.
  
3. Acabat el curs teòric i pràctic, l'IVASP comunicarà a aquest Ajuntament la relació dels aspirants que hagen superat el dit curs teòric i pràctic, amb indicació de la qualificació obtinguda, als efectes del nomenament d'aquests com a funcionaris de carrera. Aquesta nomenament haurà d'efectuar-se en el termini màxim de 15 dies, comptats des de la comunicació de l'IVASP.
  
4. L'aspirant que no supere el curs teòric i pràctic podrà incorporar-se a l'immediatament posterior; si no superar aquest segon curs, quedarà definitivament decaigut en el seu dret de reserva de plaça.
  
5. Durant la realització del curs teòric i pràctic, l'aspirant serà nomenat funcionari en pràctiques i percebrà amb càrrec a aquesta corporació les retribucions que li corresponguen, d'acord amb el que estableix el Reial Decret 456/1984, de 10 de febrer. Així mateix, li serà reconegut aquest temps de serveis en el cas que resulte nomenat en propietat, com s'indica en el Reial Decret 1.461/1982, de 25 de juny.
  
Dotze. Nomenament en propietat i presa de possessió
  
1. El tribunal elevarà la proposta de nomenament com a guàrdia de la Policia Local a favor dels funcionaris en pràctiques aprovats i l'òrgan competent de l'Ajuntament durà a terme el nomenament dels aspirants proposats com a funcionaris de carrera.
  
Els aspirants nomenats hauran de prendre possessió de la plaça de guàrdia de la Policia Local en el termini de 30 dies hàbils, a comptar des de l'endemà de la notificació del nomenament.
  
Si no prenen possessió en el termini indicat, sense causa justificada, quedaran en la situació de cessants.
  
Mentre tinga lloc la presa de possessió en propietat, o transcórrega totalment el termini concedit per a això, podran continuar com a funcionaris en pràctiques en l'exercici del seu lloc.
  
Tretze. Incidències
  
1. El tribunal queda facultat per a resoldre els dubtes que s'hi presenten i prendre els acords necessaris per al bon ordre del concurs oposició en tot el que no preveuen aquestes bases.
  
2. La convocatòria, les bases i tots els actes administratius que es deriven d'aquesta i de l'actuació del tribunal, podran ser impugnats pels interessats en els casos i en la forma establits en la Llei de Règim Jurídic de les Administracions Públiques i del Procediment Administratiu Comú.
  
Catorze. Legislació aplicable
  
En tot el que no disposen aquestes bases, serà d'aplicació el que disposen la Llei 7/1985, la Llei 30/1984, el Decret Legislatiu, de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, el Reial Decret Legislatiu 781/1986, el Decret 152/1991, del Consell de la Generalitat Valenciana, pel qual s'estableixen les bases i els criteris uniformes de selecció, formació, promoció i mobilitat dels policies locals, escala bàsica, les ordres de 5 de desembre de 1994, de la Conselleria d'Administració Pública, per les quals s'estableixen els barems i criteris mínims de selecció per a cossos de Policia Local de la Comunitat Valenciana.
  
ANNEX I
  
Grup primer. Dret polític i administratiu.
  
Tema 1. Organització política de l'estat espanyol. Classes i forma d'estat. Organització territorial de l'estat. La Corona. Poder legislatiu. Poder executiu. Poder judicial. Relacions entre el govern i les Corts Generals.
  
Tema 2. La Constitució espanyola. El sistema constitucional. La Constitució espanyola de 1978. Principis generals. El Tribunal Constitucional.
  
Tema 3. Les Corts Generals. Les cambres. La funció legislativa. L'administració de justícia.
  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.
  
Tema 6. Administració local. Caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.
  
Tema 7. El dret administratiu. Fonts. La llei. Normes no parlamentàries equiparades a la llei. El reglament, concepte i classes. El procediment administratiu.
  
Grup segon. Règim local i policia.
  
Tema 8. El municipi, òrgans unipersonals de govern. L'alcalde, els tinents d'alcalde, els regidors.
  
Tema 9. El municipi, òrgans col·legiats de govern. El Ple de l'ajuntament. La Comissió de Govern. Òrgans consultius i participatius. Les comissions informatives.
  
Tema 10. La seguretat ciutadana. Autoritats competents. Funcions de la Policia Local segons la Llei Orgànica de Forces i Cossos de Seguretat. Actuacions de la Policia Local en col·laboració amb la resta de forces i cossos. Policia governativa i judicial.
  
Tema 11. La Policia Local. Conceptes previs. Missions i objectius. Estructura orgànica i funcional.
  
Tema 12. El binomi Policia Local-ciutadà. Conceptes previs. Relació i finalitat. Suports ètics. Normes d'actuació.
  
Tema 13. Ordenament legislatiu de la Policia Local i Llei Orgànica de Forces i Cossos de Seguretat de l'Estat. Principis bàsics d'actuació. Disposicions estatutàries comunes. Règim disciplinari.
  
Tema 14. Llei de la Generalitat Valenciana de Coordinació de Policies Locals de la Comunitat Valenciana. Disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Grup tercer. Dret penal.
  
Tema 15. El Codi Penal. Concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.
  
Tema 16. Classes de faltes. Contra els interessos generals de les poblacions, contra les persones i contra la propietat.
  
Tema 17. Classes de delictes. Contra les persones, contra la llibertat i l'honestedat i contra la propietat.
  
Tema 18. Obligacions i competències dels ajuntaments. Les ordenances municipals. Els bans d'alcaldia.
  
Tema 19. Ordenances municipals. Concepte i classes. Infraccions. Potestat sancionadora. Principals infraccions a bans i a ordenances. Procediment sancionador.
  
Grup quart. Trànsit.
  
Tema 20. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.
  
Tema 21. Reglaments que puguen sorgir del desplegament de la Llei de Bases sobre Trànsit i Circulació de Vehicles a Motor i Seguretat Viària.
  
Tema 22. El trànsit viari. Introducció. Vies, vehicles i conductors. Les condicions tècniques del vehicle. Classes de transport.
  
Tema 23. El transport. Servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transports i altres requisits principals.
  
Tema 24. Els accidents de trànsit. Concepte i consideracions prèvies. Les causes, classes i fases.
  
Grup cinqué.
  
Tema 25. La llista de carrers del nucli urbà de Torrevieja ( per a la realització d'aquesta part del tema es facilitarà un plànols mut d'un sector de Torrevieja, a elecció del tribunal, que els aspirants hauran d'emplenar). Ubicació d'edificis i dependències municipals, establiments públics, places, centres docents i altres institucions i serveis d'utilitat pública. Carreteres comarcals i nacionals que travessen la ciutat.
  
Tema 26. Llista de carrers del nucli de la Mata i urbanitzacions del terme municipal de Torrevieja (per a la realització d'aquesta part del tema es facilitarà un plànol mut del sector de la Mata i urbanitzacions, a elecció del tribunal, que els aspirants hauran d'emplenar). Ubicació d'edificis i dependències municipals, establiments públics, places i altres institucions i serveis d'utilitat pública.
  
Tema 27. Història del municipal de Torrevieja. Costums i tradicions. Festes. Indústria. El turisme a Torrevieja.
  
ANNEX II
  
Criteris:
  
Seran els que estableix el Reial Decret 365/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat.
  
Així mateix, els continguts en la Llei 2/1990, de 4 d'abril, de la Generalitat Valenciana, de Coordinació de Policies Locals de la Comunitat Valenciana, i l'Ordre, de 5 de desembre de 1994, de la Conselleria d'Administració Pública, per la qual s'aprova el barem general d'aplicació als concursos de mèrits per a la provisió de places en els cossos de Policia Local de la Comunitat Valenciana.
  
Titulació acadèmica
  
Fins un màxim de 15 punts.
  
Es valoraran les titulacions acadèmiques acreditades pels concursants que siguen superiors a les que se'ls va exigir per a accedir a l'escala i categoria a què pertanyen, d'acord amb la següent escala:
  
a) Grup A:
  
Doctor 8 punts.
  
llicenciat o equivalent 6 punts.
  
b) Grup B:
  
Diplomat universitari o equivalent 5 punts.
  
c) Grup C:
  
Batxillerat, Formació Professional de segon grau, accés a la Universitat majors de 25 anys o equivalent 3 punts.
  
Altres titulacions:
  
Diplomat Superior en Criminologia 4 punts.
  
Títol de Criminologia (3 anys) punts.
  
No es valoraran com a mèrit aquelles titulacions que figuren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a la universitat sols es computarà una d'aquestes.
  
Grau personal
  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la següent forma:
  
a) Per posseir un grau personal superior al nivell del lloc sol·licitat: 3 punts.
  
b) Per posseir un grau personal igual al nivell del lloc sol·licitat: 2 punts.
  
c) Per posseir un grau personal inferior al nivell del lloc sol·licitat: 1 punt.
  
Antiguitat
  
Fins un màxim de 20 punts.
  
En concurs de mobilitat i concurs oposició:
  
- Per cada any d'antiguitat en la mateixa escala i categoria de la Policia Local o superior: 1,50 punts.
  
- Per cada any d'antiguitat i categoria inferior de la Policia Local: 1 punt.
  
- Per cada any d'antiguitat prestat en qualsevol administració pública: 0,50 punts per any complet, fins un màxim de 10 punts.
  
Altres mèrits
  
Fins un màxim de 15 punts:
  
Coneixement del valencià acreditat amb certificat oficial de la Junta Qualificadora de Coneixements del Valencià:
  
- Coneixements orals: 0,75 punts.
  
- Certificat del Grau Elemental: 1,25 punts.
  
- Certificat del Grau Mitjà: 2,50 punts.
  
- Certificat del Grau Superior: 3 punts.
  
Coneixement d'un o més idiomes acreditats documentalment mitjançant certificat expedit per facultat o escola oficial reconeguda: 3 punts per cadascun.
  
5. Cursos organitzats per l'IVASP o organismes anàlegs:
  
Fins un màxim de 50 punts:
  
Per realització de cursos organitzats pel Ministeri de l'Interior (o altres organismes ministeris, relacionats amb la funció policíaca i ajustats al següent barem), l'IVASP o organisme anàleg o en escoles de policia de les corporacions locals i reconeguts per l'IVASP, ajustats al següent barem:
  
 Diploma Certificat Certif. aprof.
  
Nombre d'hores d'assisténcia d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
Quan es tracte de cursos de duració inferior a la mínima susdita, la puntuació vindrà donada per la suma del còmput d'hores i/o assistència d'aquests. En cas d'haver impartit hores com a professor en els cursos, es puntuaran amb el barem corresponent al certificat d'aprofitament.
  
Els cursos bàsics de formació inicial i els cursos de capacitació no seran objecte de puntuació.
  
Els cursos de dispensa en un grau del requisit de titulació, es puntuaran com cursos amb certificat d'aprofitament o d'aprofitament excel·lent segons els casos, no seran puntuables si ja es van tindre en compte a efectes de titulació acadèmica per a promoció interna.
  
Així mateix, es valoraran els coneixements en administració i gestió de recursos humans i informàtica. De la mateixa manera, es valoraran els títols de Socorrista Aquàtic, Primers Auxilis, Curs de Submarinisme, Arts Marcials, Defensa Personal i altres degudament acreditats i lliurement considerats pel tribunal qualificador. Publicacions, conferències, seminaris, felicitacions, etc. La puntuació màxima total d'aquest apartat no podrà superar els 4 punts.
  
Entrevista personal
  
Es realitzarà davant el tribunal qualificador i es valorarà fins un màxim de 9 punts, amb el contingut i puntuació que s'assenyala:
  
A) Coneixements del terme municipal, llista de carrers, organització i administració municipal i altres de particular interés per a la Policia Local d'aquest Ajuntament: 3 punts.
  
B) Valoració i comprovació de l'aptitud, eficàcia, iniciativa i experiència professional de la persona concursant en activitats anteriors: fins un màxim de 6 punts.
  
Seran citats per a realitzar l'entrevista, mitjançant la convocatòria corresponent i amb la menció expressa de les puntuacions aconseguides, aquells aspirants la puntuació dels quals, sumats els mèrits amb el màxim possible de l'entrevista, arribe almenys a 15 punts.